Llandudno

Llandudno er en kystby i grevskapet Conwy i det nordlige Wales. Den ligger på nordkysten, mellom Bangor og Rhyl, på Creuddyn-halvøya, som stikker ut i Irskesjøen. I den britiske folketellingen i 2021 hadde lokalsamfunnet – som inkluderer Gogarth, Penrhyn Bay, Craigside, Glanwydden, Penrhynside og Bryn Pydew – en befolkning på 19 700 (avrundet til nærmeste 100).«Build a custom area profile - Census 2021», Ons.gov.ukLlandudno, City Population Byens navn betyr «Sankt Tudnos kirke».Room, Adrian (1993): Dictionary of Place-Names in the British Isles. London: Bloomsbury. ISBN 9781856051774; s. 217. 

Llandudno er et stort kyststed i Wales, og allerede i 1861 ble det kalt «dronningen av de walisiske vannstedene»The North Wales Chronicle and Advertiser for the Principality, 2. november 1861, s. 11 (dog et uttrykk som senere også ble brukt i forbindelse med TenbyThe Pembrokeshire Herald and General Advertiser, 18. august 1876, s. 4 og Aberystwyth;Llangollen Advertiser, Denbighshire Merionethshire and North Wales Journal, 25. juli 1884, s. 2 ordet «feriested» kom litt senere). Llandudno, som historisk sett var en del av Caernarfonshire, lå tidligere i distriktet Aberconwy i Gwynedd fram til 1996.

lDen mest populære stranden ligger mellom Great Orme og Little Orme. Piren ble bygget i 1878, og er over 670 m lang. Den ble skadet av brann i 1994, men har blitt restaurert og er nå listet som bevaringsverdig (Grade II). Great Orme Tramway er en kabelvognbane som ble åpnet i 1902 for å frakte passasjerer fra Llandudno til toppen av Great Orme. De originale vognene har blitt hold vedlike, og er fortsatt i bruk. Llandudno var vertskap for den nasjonale kulturmønstringen Eisteddfod i 1864, 1896 og 1963.

 Historie 
 Tidlig historie 
Byen Llandudno utviklet seg siden steinalderen og helt fram til bosetninger fra jernalderen over mange hundre år på skråningene av kalksteinsneset, kjent for sjøfarere som Great Orme og for walisere som Creuddyn-halvøya. Det har vært gruvedrift under Ormefjellene siden bronsealderen, og flere av de eldste gruvene har blitt utforsket. En del av en bronsealdergruve har blitt gjort tilgjengelig for publikum. Opprinnelsen i nedtegnet historie er med herregården Gogarth som ble overført av kong Edvard I til Annan, biskop av Bangor i 1284. Herregården besto av tre kommuner, Y Gogarth i sørvest, Y Cyngreawdr i nord (med sognekirken St. Tudno) og Yr Wyddfid i sørøst. «History of the Parish», Plwyf Llandudno Parish. 17. desember 2015. 

Moderne Llandudno har fått navnet sitt fra det gamle sognet til den lokale helgenen Tudno fra 500-tallet og som det ellers er lite informasjon om.«St. Tudno (6th Century)», Mostyn Estates Den moderne byen har vokst utover de gamle sognegrensene og omfatter nå flere nærliggende områder, herunder Craig-y-Don og Penrhyn Bay, som lå i sognet Llanrhos (eller Eglwys Rhos), som også omfattet landsbyen Llanrhos og Deganwy. De gamle sognene Llandudno, Llanrhos og Llangystennin lå i det middelalderske commote (sekulær inndeling fra walisisk middelalder)Richards, G. Melville (1969): Welsh Administrative and Territorial Units, Medieval and Modern. Cardiff: University of Wales Press. Creuddyn i kongeriket Gwynedd, som ble en del av det nye grevskapet Caernarfonshire under Rhuddlan-statuttene i 1284.Breese, Edward (1873): Kalendars of Gwynedd. s. 4.

 Referanser 

 Eksterne lenker 

 Welcome to Llandudno
 A Vision of Britain Through Time
 British Listed Buildings
 Geograph

Kategori:Byer i Conwy